பொற்பொடு களவுமற்றுப் புலன்களை ஒடுக்கிக் கொண்டு உய்யவே புலன்கள் ஐந்தும் உயர் பரவெளி உள்ளாக்கி வெய்யவன் மதியம் போல விரவுவர் ஐயராவர் .(10) ஐயர் என்று உங்களைக் கூறிக்கொள்கின்றீர்கள். உங்களின் நாயாகிய எனக்கு இது அடுக்குமா? நான் உங்களைப் போன்ற அருள் இல்லாதவன். (ஐயர் என்றால் யார் தெரியுமா?) பொலியும் தன்மையோடு களவு முதலானவற்றைச் செய்யும் புலன்களை ஒடுக்கிக்கொண்டு, உய்தி பெறுவதற்காக அந்தப் புலன்கள் ஐந்தையும் உயர்ந்த பரவெளிக்குள்ளே வைத்துக்கொண்டு வெயிலவன் சூடிக்கொண்ட மதியம் போல மருவி விளங்குபவரே ஐயர் ஆவார். ஞானவான் என்று சொன்னீர் நாதவிந்து வும்கடந்து கானலை வரையுஞ் சுட்டுக் கடுவெளி பரமானந்தம் தானெனும் அவை யிரண்டுந் தவிர்ந்து தன் வசமுங்கெட்டு மோனமும் கடந்தே அப்பால் முடிந்தவர் ஞானியாவர் .(11)